CELEX: 32017R2056
Language: lv
Date: 2017-08-22 00:00:00
Title: Komisijas Deleģētā regula (ES) 2017/2056 (2017. gada 22. augusts), ar ko groza Deleģēto regulu (ES) Nr. 522/2014, ar ko papildina Eiropas Parlamenta un Padomes Regulu (ES) Nr. 1301/2013 attiecībā uz sīki izstrādātiem noteikumiem par principiem, saskaņā ar kuriem atlasa un pārvalda no Eiropas Reģionālās attīstības fonda atbalstāmas darbības ilgtspējīgā pilsētattīstībā

11.11.2017   
            
            
               LV
            
            
               Eiropas Savienības Oficiālais Vēstnesis
            
            
               L 294/26
            
         KOMISIJAS DELEĢĒTĀ REGULA (ES) 2017/2056
   (2017. gada 22. augusts),
   ar ko groza Deleģēto regulu (ES) Nr. 522/2014, ar ko papildina Eiropas Parlamenta un Padomes Regulu (ES) Nr. 1301/2013 attiecībā uz sīki izstrādātiem noteikumiem par principiem, saskaņā ar kuriem atlasa un pārvalda no Eiropas Reģionālās attīstības fonda atbalstāmas darbības ilgtspējīgā pilsētattīstībā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1301/2013 par Eiropas Reģionālās attīstības fondu un īpašiem noteikumiem attiecībā uz mērķi “Investīcijas izaugsmei un nodarbinātībai” un ar ko atceļ Regulu (EK) Nr. 1080/2006 (1), un jo īpaši tās 8. panta 3. punktu,
   tā kā:
   
               (1)
            
            
               Komisijas Deleģētajā regulā (ES) Nr. 522/2014 (2) ir noteikts, ka pilsētu inovatīvo darbību maksimālais īstenošanas laiks ir trīs gadi. Tomēr, lai pilsētu iestādes spētu pilnībā pārbaudīt visus piedāvātā inovatīvā risinājuma aspektus, apkopot rezultātus un nodrošināt, ka risinājumus var nodot citām pilsētu iestādēm Savienībā, var būt vajadzīgs ilgāks laiks.
            
         
               (2)
            
            
               Lai paredzētu pietiekami daudz laika kompleksu, inovatīvu risinājumu pilnīgai īstenošanai, kuras rezultātā inovatīvās darbības spēj pilnībā dot pievienoto vērtību, Deleģētajā regulā (ES) Nr. 522/2014 noteiktais periods būtu jāpagarina par vienu gadu.
            
         
               (3)
            
            
               Tāpēc Deleģētā regula (ES) Nr. 522/2014 būtu attiecīgi jāgroza.
            
         
               (4)
            
            
               Lai nodrošinātu, ka Deleģētās regulas (ES) Nr. 522/2014 grozījums tiek piemērots nākamajā uzaicinājumā, kas ir plānots 2017. gada decembrī, šai regulai būtu jāstājas spēkā nākamajā dienā pēc tās publicēšanas,
            
         IR PIEŅĒMUSI ŠO REGULU.
   1. pants
   Deleģētās regulas (ES) Nr. 522/2014 2. panta 6. punktu aizstāj ar šādu:
   
      “6.   Atsevišķu inovatīvu darbību maksimālais īstenošanas laiks ir četri gadi.”
   
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 22. augustā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 347, 20.12.2013., 289. lpp.
   
   
      (2)  Komisijas 2014. gada 11. marta Deleģētā regula (ES) Nr. 522/2014, ar ko papildina Eiropas Parlamenta un Padomes Regulu (ES) Nr. 1301/2013 attiecībā uz sīki izstrādātiem noteikumiem par principiem, saskaņā ar kuriem atlasa un pārvalda no Eiropas Reģionālās attīstības fonda atbalstāmas darbības ilgtspējīgā pilsētattīstībā (OV L 148, 20.5.2014., 1. lpp.).